Μπιρ Ταουίλ

Το Μπιρ Ταουίλ (αραβικά: بير طويل‎ Bīr Ṭawīl ή بئر طويل Bi’r Ṭawīl, σημαίνει "ψηλό πηγάδι") είναι μια περιοχή 2.060 km² (800 sq mi) κατά μήκος των συνόρων μεταξύ της Αιγύπτου και του Σουδάν, η οποία δεν διεκδικείται από καμία χώρα. Όταν αναφέρεται σε σχέτη με το γειτονικό Τρίγωνο Χαλάιμπ,  μερικές φορές αναφέρεται ως Τρίγωνο Μπιρ Ταουίλ παρά το τετράπλευρο σχήμα της περιοχής.
Το καθεστώς terra nullius προκύπτει από ασυμφωνία μεταξύ του ευθύ πολιτικού συνόρου μεταξύ Αιγύπτου και Σουδάν που εγκαθιδρύθηκε το 1899, και το ακανόνιστο διοικητικό όριο που εγκαθιδρύθηκε το 1902. Η Αίγυπτος υποστηρίζει το πολιτικό σύνορο, και το Σουδάν υποστηρίζει το διοικητικό σύνορο, με αποτέλεσμα το Τρίγωνο Χαλάιμπ να διεκδικείται και από τις δύο χώρες, και το Μπιρ Ταουίλ από καμία. Ως προς το 2014 είναι από τα μόνα μέρη στη Γη που είναι κατοικήσιμα, αλλά δεν αξιώνονται από οποιαδήποτε αναγνωρισμένη κυβέρνηση, όπως και η περιοχή Αμπιέι.

Ιστορία

Το 1899, όταν το Ηνωμένο Βασίλειο είχε την ηγεμονία στην περιοχή, η Αγγλοαιγυπτιακή Συμφωνία Συγκυριαρχίας για το Σουδάν όρισε τα σύνορα μεταξύ των εδαφών στον 22ο παράλληλο. Ωστόσο, το 1902 το Ηνωμένο Βασίλειο κατάρτισε ένα ξεχωριστό «διοικητικό συνόρο», που προορίζονταν να αντικατοπτρίζει την πραγματική χρήση της γης από τις φυλές της περιοχής. Το Μπιρ Ταουίλ ήταν βοσκότοπος που χρησιμοποιούνταν από την φυλή Αμπαντμπά που εδρεύει κοντά στο Ασουάν, και έτσι τέθηκε υπό αιγυπτιακή διοίκηση από το Κάιρο. Ομοίως, το Τρίγωνο Χαλάιμπ στα βορειοανατολικά τέθηκε υπό τον Βρετανό Κυβερνήτη του Σουδάν, επειδή οι ​​κάτοικοι ήταν πολιτισμικά πιο κοντά στο Χαρτούμ.
Η Αίγυπτος υποστηρίζει τα αρχική σύνορα από το 1899, τον 22ο παράλληλο, η οποία θα έθετε το Τρίγωνο Χαλάιμπ στην Αίγυπτο και την περιοχή Μπιρ Ταουίλ στο εσωτερικό του Σουδάν. Το Σουδάν ωστόσο υπερασπίζεται των διοικητικών συνόρων του 1902, τα οποία θα έθεταν το Χαλάιμπ στο εσωτερικό του Σουδάν, και και το Μπιρ Ταουίλ μέσα Αίγυπτο. Ως αποτέλεσμα, τα δύο κράτη διεκδικούν το Τρίγωνο Χαλάιμπ και δεν διεκδικούν την πολύ μικρότερης αξίας περιοχή Μπιρ Ταουίλ, η οποία είναι μόνο το ένα δέκατο του μεγέθους, και δεν έχει μόνιμους οικισμούς ή πρόσβαση στη θάλασσα. Δεν υπάρχει καμία βάση στο διεθνές δίκαιο είτε για το Σουδάν και την Αίγυπτο ως προς την αξίωση για τις δύο επικράτειες, ούτε κάποια από τις χώρες είναι πρόθυμη να παραχωρήσει το Χαλάιμπ. Με κανένα τρίτο κράτος να διεκδικεί την παραμελημένη περιοχή, το Μπιρ Ταουίλ είναι μία από τις λίγες περιοχές της γης που δεν διεκδικείται από οποιοδήποτε αναγνωρισμένο κράτος. Η Αίγυπτος διαχειρίζεται αναμφισβήτητα ακόμα το έδαφος, αλλά δεν επισημαίνεται ως αιγυπτιακή σε κυβερνητικούς χάρτες.
Λόγω της ιδιότητάς της ως de jure αζήτητα έδαφος, πολλά άτομα και οργανώσεις έχουν προσπαθήσει να διεκδικήσουν το Μπιρ Ταουίλ. Ωστόσο, λόγω του απομακρυσμένου και εχθρικού κλίματος περιοχής, η συντριπτική πλειοψηφία αυτών των διεκδικήσεων ήταν διακηρύξεις που δημοσιεύτηκαν στο διαδίκτυο από άλλες περιοχές. Μια εξαίρεση είναι ο Τζερεμάια Χίτον, ένας Αμερικανός πολίτης ο οποίος ταξίδεψε στο Μπιρ Ταουίλ το 2014 για να διεκδικήσει την περιοχή ως ένα νέο κυρίαρχο κράτος, το Βασίλειο του Βορείου Σουδάν, και στη συνέχεια ανακοίνωσε την ίδρυση του αυτοαποκαλούμενων "πρεσβειών" σε άλλα μέρη του κόσμου. Καμία κυβερνητική οντότητα δεν έχει αναγνωρίσει αυτόν τον ισχυρισμό, και δεν υπάρχει καμία απόδειξη ότι έχει επιστρέψει στην περιοχή μετά τη διεκδίκησή του.